Malé teleso slnečnej sústavy

Malé teleso slnečnej sústavy (small solar system body, SSSB) je termín definovaný v roku 2006 na zasadnutí Medzinárodnej astronomickej únie na opis telies slnečnej sústavy, ktoré nie sú definované ako planéty ani ako trpasličie planéty.

Všetky ostatné telesá obiehajúce okolo Slnka by mali byť súhrnne nazývané ako „malé telesá slnečnej sústavy“. Tieto v súčasnosti zahŕňajú väčšinu asteroidov a planétok slnečnej sústavy, väčšinu transneptúnskych objektov, komét a iných malých telies.

Teda označujú tieto telesá, ktoré môžu byť ďalej klasifikované na základe dráhy alebo zloženia ako:
 všetky známe plnétky, ktoré nie sú klasifikované ako trpasličie planéty, teda:
 klasické asteroidy okrem Ceresu
 Kentauri a Trójania Neptúna
 menšie transneptúnske objekty okrem trpasličích planét, ako napríklad Pluto a Eris
 všetky kométy
 ešte nie je určené, či bude existovať spodná hranica veľkosti týchto telies alebo bude zahŕňať všetky telesá až do veľkosti meteoroidov.

Niektoré väčšie malé telesá slnečnej sústavy môžu byť v budúcnosti prekvalifikované ako trpasličie planéty podľa toho, či sa dokáže, že sú v hydrostatickej rovnováhe.

Planétky